Էնդրյու Ռենելս

Էնդրյու Սքոթ Ռենելս (անգլ.՝ Andrew Scott Rannells, օգոստոսի 23, 1978(1978-08-23), Օմահա, Նեբրասկա, ԱՄՆ), ամերիկացի դերասան և երգիչ, առավել հայտնի է Բրոդվեյի թատրոնում կատարած դերերով։ «Թոնի» մրցանակաբաշխության կրկնակի անվանակիր և «Գրեմմի» մրցանակի դափնեկիր է։


== Կենսագրություն ==


=== Վաղ տարիներ ===
Ծնվել է Նեբրասկայի Օմահա քաղաքում։ Ունի իռլանդական և լեհական ծագում, իսկ ծնողները՝ Ռոնալդ և Շարլոտա Ռենելսները ունեն բազմազավակ ընտանիք։ Էնդրյուն երկրորդն է հինգ երեխաներից, ունի երեք քույր և ավագ եղբայր։
Հաճախել է տեղի Լեդի Լորդ դպրոց և նախապատրաստական Քրեյթոնի դպրոց։ Նաև սովորել է Օմահայի տղաների համար կաթոլիկ դպրոցում։ Նրա ընտանիքը ապրել է Օմահայի Հենսքոմ Փարք շրջանում։
Երեխա ժամանակ սովորել է Էմմի Գիֆորդի անվան մանկական թատրոնում և ելույթ է ունեցել տարբեր թատրոններում և խմբերում։ 11 տարեկան հասակում կատարել է առաջին դերը։ Քրեյթոնի այլ շրջանավարտների հետ ստեղծել է համայնքային թատրոն։ Նաև հնչյունավորել է գովազդային հոլովակներ, օրինակ՝ 1996 թվականին Էմի Ադամսի հետ գովազդել է Grease քսուկը։
Միջին դպրոցն ավարտելուց հետո՝ 1997 թվականին տեղափոխվել է Նյու Յորք և երկու տարի Մերիմանության քոլեջում ուսումնասիրել է դերասանական արվեստ, հետո հաճախել է լսումների և ստացել է առաջին դերեր։


== Կարիերա ==
2001-ից 2004 թվականներին համագործակցել է 4Kids Entertainment-ի հետ և հնչյունավորել է տարբեր կերպարների։ Դրանով իսկ իր համար ստեղծել է հնչյունավորման դերասանի կարիերա։ Նաև ղեկավարել է որոշակի քանակով տեսախաղեր, օրինակ՝ «Kirby» և «Sonic the Hedgehog»: Որպես հնչյունավորման դերասան, հայտնվել է 4Kids և DiC հեռուստատեսային նախագծերում, նաև տեսախաղերում, օրինակ՝ Yu-Gi-Oh!:

Մինչ Բրոդվեյի թատրոն ընունվելը հայտնվել է տարածաշրջանային մի քանի ներկայցումներում, ինչպիսիք են «Միսս Սայգոնը», «Շատ ժամանակակից Միլլին» և «Հեդվիգը և չարաբաստիկ դյույմը»։
Տեխաս նահանգի Օստին քաղաքում Զաքարի Սքոթի թատրոնում կատարել է Հեդվիգի դերը, իսկ 2002 թվականին անվանակարգվել և ստացել է Իդեն Փեյնի մրցանակ «մյուզիքլում լավագույն դերասան» անվանակարգում։ Օստինում մինչ օրս էլ մարդիկ հպարտանում են նմանատիպ հաջողությամբ։
2006 թվականին ստացել է Լինք Լարքինի դերը, բրոդվեյյան «Մազերի լաք» մյուզիքլում։ Դա եղել է նրա առաջին բրոդվեյյան դերը, որը նա համարել է իր համար մեծ հաջողություն։
Կատարել է Բոբ Գաուդիոյի դերը առաջին ազգային «Ջերսիից տղաները» շրջագայության ժամանակ։ Շրջագայության ժամանակ նրա վերջին ելույթը կայացել է 2008 թվականի դեկտեմբերի 6-ին Տորոնտոյում, 2009 թվականի հունվարին կրկնել է Գաուդիոյի դերը բրոդվեյյան մյուզիքլի ներկայացումներում։
Կատարել է եկեղեցական ավագ Փրայսի դերը «Մորմոնի գիրքը» մյուզիքլում, որի հեղինակներն են «Հարավային այգի» մյուզիքլի ստեղծողներ Թրեյ Փարքերը և Մեթ Սթոունը և Avenue Q-ի կոմպոզիտոր Ռոբերտ Լոպեսը։ Իր ելույթի համար անվանակարգվել է «Թոնի» մրցանակի որպես մյուզիքլի լավագույն առաջատար դերասան։ Նաև ստացել է «Գրեմմի» մրցանակ երաժշտական թատրոնի լավագույն ալբոմի համար։ Նրա վերջին ելույթը տեղի է ունեցել 2012 թվականի հունիսի 10-ին։
Կատարել է ստրիպտիզ պարողի դեր «Ամուրի կանայք» ֆիլմում և կատարել է Բրայան Քոլինզի գլխավոր դերը «Նոր նորմա» հեռուստասերիալում։
Նա նաև կատարել է Էլայջայի կրկնվող դերը «Աղջիկները» հեռուստասերիալում։
Ժամանակավորապես փոխարինել է Ջոնաթան Գրոֆին թագավոր Գեորգ III-ի դերում, որը նա կատարել է Բրոդվեյում 2015 թվականի հոկտեմբերի 27-ից նոյեմբերի 29-ը ընկած հատվածում, իսկ այդ ժամանակ Գրոֆը կատարել է ֆիլմի նախօրոք պատրաստված նկարահանումները։
Կատարել է Ուիզեր Բրաունի դերը «Ֆալցետներ» ներկայացման ժամանակ։ Մյուզիքլը անցկացվել է 2016 թվականի հոկտեմբերի 27-ից հունվարի 8-ն ընկած ժամանակահատվածում։


== Անձնական կյանք ==
Ռենելսը բացահայտ գեյ է։ 18 տարեկան հասակում քամինգ աութ է կատարել իր ընտանիքի առաջ, բայց այդ ժամանակ նրանք արդեն ինքնին հասկացել էինք։ 2011-ից 2016 թվականներին հանդիպել է դերասան Մայք Դոյլի հետ։
2019 թվականից հարաբերությունների մեջ է Թաք Ուոթքինսի հետ։ Նրանք ծանոթացել է դրանից մեկ տարի առաջ, երբ կատարել են զույգի դեր «Նվագախմբի մասնակիցները» ներկայացման ժամանակ։


== Ֆիլմագրություն ==


=== Ֆիլմ ===


=== Հեռուստատեսություն ===


=== Թատրոն ===


== Մրցանակներ և անվանակարգեր ==


== Ծանոթագրություններ ==